Ivan Majeský

Ivan Majeský (s. 2. syyskuuta 1976 Banská Bystrica, Tšekkoslovakia) on slovakialainen jääkiekkopuolustaja, joka edustaa HC Olomoucia Tšekin Extraligassa. Järkälemäinen Majeský pelaa rightilta ja peruspuolustaja liikkuu kokoisekseen hyvin. Hän on pelannut NHL:ssä yhteensä 202 ottelua tehoin 8+23=31. Jäähyminuutteja kertyi 234.

Ura
Majeský pelasi vuodet 1995–1999 SaHK Iskra Banská Bystrican miesten joukkueessa Slovakian Extraliigaa, paitsi kauden 1997–1998 hän edusti joukkuetta Slovakian toiseksi korkeimmalla sarjatasoalla. Majeský pelasi HKm Zvolenin riveissä, kunnes hän pääsi esittelyvideon avulla SM-liigajoukkue Tampereen Ilvekseen, jonka kanssa Majeský teki kaksivuotisen jatkosopimuksen marraskuussa 2000. Hän voitti keväällä 2001 SM-pronssia. Majeský varattiin 25-vuotiaana, 9. kierroksella ja numerolla 267 Florida Panthersiin kesällä 2001. Toisella Ilves-kaudellaan 2001–2002 hän pääsi myös Salt Lake Cityn olympiakisoihin edustamaan Slovakiaa.

Kahden Ilves-kauden jälkeen isokokoinen (194 cm/104 kg) Majeský siirtyi yksisuuntaisella sopimuksella NHL-joukkue Florida Panthersiin kaudeksi 2002–2003. Hän pelasi koko kauden ylhäällä NHL:ssä ja teki 82 runkosarjaottelussa tehot 4+8=12. Majeský pelasi kauden päätteeksi myös MM-kilpailuissa keväällä 2003. Ne päättyivät pronssiin. Hänen toinen NHL-kautensa 2003–2004 kului Atlanta Thrashersissa. NHL:n työsulkukaudella 2004–2005 Majeský pelasi tšekkiläisessä HC Sparta Prahaassa. Hän osallistui myös Itävallassa Wienin ja Innsbruckin MM-kisoihin 2005. Kun NHL pääsi taas käyntiin kaudeksi 2005–2006, Majeský pelasi Washington Capitalsissa ja pääsi mukaan Torinon olympiakisoihin 2006.

Washingtonin jälkeen Majeskýsta tuli vapaa pelaaja. Hän palasi SM-liigaan ja siirtyi Oulun Kärppiin lokakuun ajaksi 2006–2007. Majeský lähti Kärppien jälkeen Ruotsiin ja Elitserien-joukkue Linköpingin riveihin. Kauden 2007–2008 alussa Kärpiltä loukkaantui puolustajat Ilkka Mikkola, Jere Karalahti ja Toni Kirén, joten Majeskýsta oli jälleen apua kuukaudeksi. Hän pelasi taas loppukauden Linköpings HC:ssa. Majeský pelasi kauden päätteeksi kevään 2008 MM-kilpailuissa. Linköpingissä hän voitti Elitserienin hopeaa vuosina 2007 ja 2008.

Syyskuun 2008 Majeský pelasi lainalla HIFK:ssa ja palasi sen jälkeen taas Linköpingiin. Kaudeksi 2009–2010 Majeský siirtyi Skellefteåån. Hän aloitti kuitenkin kautensa Tšekissä ja HC Kladnon joukkueessa, jossa Majeský pelasi lokakuun verorajaan asti. Hän pelasi keväällä 2010 MM-kilpailuissa. Kauden 2011–2012 Majeský aloitti taas Kladnossa. Joulukuussa hän teki tammikuussa 2012 alkavan sopimuksen Linköpingin kanssa. Majeský pelasikin loppukauden Linköpingissä mutta palasi syyskuussa 2012 Kladnoon. Tammikuussa 2013 Majesky siirtyi jälleen SM-liigaan ja Helsingin Jokereihin.

Tilastot
 1995–1996  SaHK Iskra Banská Bystrica  SloEL  17  0  0  0  18  –  –  –  –  – 1996–1997  SaHK Iskra Banská Bystrica  SloEL  49  2  4  6  ?  –  –  –  –  – 1997–1998  SaHK Iskra Banská Bystrica  Slovakia I  –  –  –  –  –  –  –  –  –  – 1998–1999  SaHK Iskra Banská Bystrica  SloEL  48  7  7  14  68  –  –  –  –  – 1999–2000  HKm Zvolen  SloEL  51  7  9  16  68  10  0  4  4  2 2000–2001  Ilves  SM-liiga  54  2  14  16  99  9  0  1  1  6 2001–2002  Ilves  SM-liiga  44  6  6  12  84  –  –  –  –  –  OK  4  0  1  1  4 2002–2003  Florida Panthers  NHL  82  4  8  12  92  –  –  –  –  –  MM  9  0  0  0  4 2003–2004  Atlanta Thrashers  NHL  63  3  7  10  76  –  –  –  –  – 2004–2005  HC Sparta Praha  ČEL  28  2  6  8  40  5  2  1  3  6  MM  1  0  0  0  0 2005–2006  Washington Capitals  NHL  57  1  8  9  66  –  –  –  –  –  OK  6  0  0  0  4 2006–2007  Kärpät  SM-liiga  12  2  4  6  18  –  –  –  –  –    Linköpings HC  Elitserien  46  0  2  2  83  15  1  4  5  43 2007–2008  Kärpät  SM-liiga  12  1  1  2  6  –  –  –  –  –   Linköpings HC  Elitserien  44  2  6  8  60  16  0  1  1  34  MM  5  0  0  0  8 2008–2009  HIFK  SM-liiga  5  0  3  3  6  –  –  –  –  –   Linköpings HC  Elitserien  40  1  8  9  54  5  0  0  0  4 2009–2010  HC Kladno  ČEL  7  2  2  4  16  –  –  –  –  –   Skellefteå AIK  Elitserien  53  3  12  15  76  12  1  5  6  16  MM  6  1  1  2  0 2010–2011  Skellefteå AIK  Elitserien  44  1  8  9  28  16  0  3  3  24  MM  6  0  2  2  6 2011–2012  HC Kladno  ČEL  20  1  8  9  20  –  –  –  –  –   Linköpings HC  Elitserien  22  0  3  3  18  –  –  –  –  –  2012–2013  HC Kladno  ČEL  36  1  5  6  52  –  –  –  –  –   Jokerit  SM-liiga  18  1  2  3  18  6  0  1  1  8  3 kautta  yhteensä  NHL  202  8  23  31  234  –  –  –  –  – 6 kautta  yhteensä  SM-liiga  145  12  30  42  231  15  0  2  2  14 6 kautta  yhteensä  Elitserien  249  7  39  46  319  64  2  13  15  121 4 kautta  yhteensä  ČEL  91  6  21  27  128  5  2  1  3  6

Lähteet

Viitteet

Luokka:Slovakialaiset jääkiekkoilijat
Luokka:Florida Panthersin varaamat pelaajat
Luokka:Vuonna 1976 syntyneet
Luokka:Elävät henkilöt